**П Р О Т О К О Л**

**№ 29**

**от извънредно заседание на Общински съвет Иваново, област Русе**

**проведено на 07.09.2021 г. в заседателната зала на община Иваново, област Русе**

На 07.09.2021 г. от 11,00 часа Общинския съвет при Община Иваново, област Русе проведе извънредно заседание.

На заседанието присъстваха 11 общински съветника при общ брой 13.

Отсъстваха: Г-н Теодор Тодоров

Г-н Никола Пеков

В работата на Общинския съвет взе участие:

Г-н Пламен Дончев – Зам.-кмет на Община Иваново

Председателят на Общински съвет г-н Драшков обяви, че има необходимия кворум и на основание чл.27, ал.2 от ЗМСМА и чл.62, ал.1 от Правилника за организацията и дейността на общинския съвет, неговите комисии и взаимодействието му с общинската администрация (мандат 2019-2023 година), откри заседанието.

КВОРУМ: 11

Г-н Мариян Драшков – Уважаеми общински съветници, уважаеми г-н Дончев, имате покани с дневния ред. Който е съгласен с така предложения дневен ред, моля да гласува!

ГЛАСУВА СЕ:

“за” – 11 гласа; “против” – няма; “въздържали се” – няма

Заседанието премина при следния

Д Н Е В Е Н Р Е Д

1. Избор на лице по чл.181, ал.1, т.3 от Закона за горите (ЗГ) за управление на горските територии - общинска собственост.

Вносител: Георги Миланов – Кмет на Община Иваново

Докладна записка вх. № 462/ 03.09.2021 г.

ПО ПЪРВА ТОЧКА:

Г-н Мариян Драшков – Докладна записка № 462 относно Избор на лице по чл. 181, ал. 1, т. 3 от Закона за горите (ЗГ) за управление на горските територии - общинска собственост, давам думата на г-н Христов за становище на втора комисия?

Г-н Ивайло Христов – Разгледахме докладната записка на комисии, положително становище.

Г-н Мариян Драшков – Благодаря. Давам думата на г-жа Банчева за становище на първа комисия?

Г-жа Мариета Банчева – Положително становище.

Г-н Мариян Драшков – Благодаря. Давам думата на г-н Киряков за становище на трета комисия?

Г-н Димчо Киряков – Трета комисия, също положително становище.

Г-н Мариян Драшков - Имате думата за изказвания... Няма. Преминаваме към гласуване.

ГЛАСУВА СЕ:

“за” – 11 гласа; “против” – няма; “въздържали се” – няма

Общинския съвет прие

Р Е Ш Е Н И Е

№ 338

На основание чл.21, ал.1, т.23 и ал.2 от Закона за местното самоуправление и местната администрация (ЗМСМА) и чл.181, ал.2, във връзка с ал.1, т.3 от Закона за горите (ЗГ) и чл.60 от АПК, Общински съвет - Иваново РЕШИ:

1. **Дава съгласие** да бъде сключен договор с Иван \*\*\*\*\* Кръстев за срок от 1 (една година) за управлението на горските територии, собственост на община Иваново.
2. **Дава съгласие** след изтичане срока на договора и при условие, че няма обстоятелства, налагащи промяна в избора на лесовъд, договорът да може да бъде удължаван до влизане в сила на следващ договор, сключен по реда на чл. 181 от ЗГ, но за не повече от 2 години.Възлага на кмета на община Иваново да предприеме необходимите действия по изпълнение на настоящото решение, след влизането му в сила.
3. На основание чл. 60 от АПК **допуска** предварително изпълнение на настоящото решение.

Поради изчерпване на дневния ред заседанието бе закрито.

Настоящият протокол е съставен в четири еднообразни екземпляра и съдържа 2 (два) листа и 6 (шест) листа материали, внесени за разглеждане и разгледани в заседанието.

**МАРИЯН ДРАШКОВ /П/**

*Председател Общински съвет Иваново*